Mars (1,5 SA saka Srengéngé) kanthi ukuran luwih cilik saka bumi lan Venus (0,107 massa bumi). Planèt iki duwé atmosfèr tipis sing kandhutan utamané iku karbon dioksida. Lumahan Mars sing dikebaki gunung geni raseksa kayadéné Olympus Mons lan lembah retakan kayadéné Valles marineris, nuduhaké aktivitas géologis sing terus dumadi nganti saiki. Warna abangé asalé saka warna karat lemahé sing sugih wesi.[33] Mars duwé loro satelit alami cilik (Deimos lan Phobos) sing diduga arupa asteroid sing kajebak gravitasi Mars.[34]